Diari Oficial de la Generalitat Valenciana


Sumari del DOGV 4238, del 29-04-2002 (2002/4429)

DECRET 65/2002, de 25 d'abril, del Govern Valencià, pel qual s'autoritza l'ampliació d'ensenyances en la Universitat Miguel Hernández d'Elx.
--------------------------------------------------------------------------------------------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4429


Data del document
:   25-04-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Universitat Miguel Hernández
    * títol d'estudis
    * legislació
    * centre d'ensenyament
    * universitat

DECRET 65/2002, de 25 d'abril, del Govern Valencià, pel qual s'autoritza l'ampliació d'ensenyances en la Universitat Miguel Hernández d'Elx. [2002/Q4429]
  
La Universitat Miguel Hernández d'Elx va sol·licitar autorització per a la implantació de les ensenyances universitàries conduents a l'obtenció dels títols oficials d'Enginyer Tècnic Industrial (especialitat Mecànica), Enginyer Tècnic en Informàtica de Gestió i Diplomat en Teràpia Ocupacional, i va adjuntar la memòria justificativa de les titulacions, així com l'acord del Consell Econòmic de la Universitat on proposava la implantació de les ensenyances a què fa referència el present decret.
  
El Consell Interuniversitari de la Comunitat Valenciana, en sessió de 15 de març de 2001, va tindre coneixement de la sol·licitud de la Universitat Miguel Hernández d'Elx, tal com disposa, respecte a la creació, l'ampliació i la transformació de centres universitaris, l'article 5.2 de la Llei 3/1985, de 9 de març, de la Generalitat Valenciana, de Coordinació Interuniversitària de la Comunitat Valenciana,.
  
El Consell d'Universitats va emetre informe favorable en relació amb la proposta formulada per la Universitat Miguel Hernández d'Elx, i també homologà els corresponents plans d'estudis amb data 17 d'octubre de 2001.
  
Per tot això, i havent-se complit els requisits exigits en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura i Educació i amb la deliberació prèvia del Govern Valencià, en la reunió del dia 25 d'abril de 2002,
  
DECRETE
  
Article únic
  
Autoritzar a la Universitat Miguel Hernández d'Elx la implantació i posada en funcionament de les ensenyances conduents a l'obtenció dels títols oficials d'Enginyer Tècnic Industrial (especialitat Mecànica), que seran organitzades per l'Escola Politècnica Superior d'Elx; Enginyer Tècnic en Informàtica de Gestió, que seran organitzades per l'Escola Politècnica Superior d'Orihuela; i Diplomat en Teràpia Ocupacional, que seran organitzades per la Facultat de Medicina de Sant Joan.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
Valencia, 25 d'abril de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS